Priča o gradu

"Grad-to ste vi" jedan je od poznatijih citata Siniše Glavaševića. Ali je li i danas tako?

 Prošlo je više od 25 godina i ljudi još nisu zaboravili, a nije ni grad. Da bi se oporavili, ljudi trebaju biti sretni i ponosni jer oni su taj grad. Kada ne bi bilo tih ljudi ni grad možda ne bi bio ovakav kakav je danas. Ali grad se obnavlja, njegove rane trude se sakriti, danas grad izgleda prelijepo. Ali ipak što je s ranama ljudi koji su prošli pakao ili izgubili nekog bliskog. Te rane teže je prekriti, ali ponos je ono što ih još uvijek drži u ovome danas predivnome gradu. Sada je ipak bitnija budućnost grada, a to su naši mladi. Oni su slušali priče mama, baka, djedova i mnogih drugih i trebaju biti ponosni što žive u gradu heroju i napraviti ga boljim mjestom. Ali treba se sjećati i prošlosti i tih priča starijih ljudi da se to nikad više ne bi ponovilo. Jer ponos od onoga što se dogodilo u bliskoj prošlosti još je tu i treba ga biti i kod mladih i kod starijih. I tako zajedno stvarati bolji grad. Osjećat ćemo se sigurno i voljeno. Svaki put kada dođemo do Vodotornja, križa, bolnice, Memorijalnog groblja i drugih poznatih mjesta trebamo se sjetiti svih ljudi i branitelja, ali ipak ne treba živjeti u prošlosti i trebamo se okrenuti budućnosti za dobrobit grada. Samo se treba sjećati, odati počast palim borcima.

Budućnost je važnija i zato se trebamo više njome brinuti. Jer mi smo taj grad i ponos, a domoljublje će nam pomoći da prebrodimo tu prošlost i budemo dobri ljudi sa sretnim gradom. Jer grad-to smo mi.

Lorena Tokić, 8.b